বাড়িতে বসে মুখ্যমন্ত্রীর সই নকল করা রীতিমতো প্র্যাকটিস করেছিলেন তিনি। তবে মুখ্যসচিবের সই জানা ছিল না তার। পুলিসের দাবি, দফায় দফায় জেরার পর একথা স্বীকার করেছেন সই জাল কাণ্ডে ধৃত জোনাকি বসু। বাগুইআটির দেশবন্ধুনগরে তার বাড়ির পাশের সাইবার ক্যাফেতে বসেই  দুজনের জাল সই করা চিঠি তৈরি করেছিলেন জোনাকি।
 ওয়েব ডেস্ক: বাড়িতে বসে মুখ্যমন্ত্রীর সই নকল করা রীতিমতো প্র্যাকটিস করেছিলেন তিনি। তবে মুখ্যসচিবের সই জানা ছিল না তার। পুলিসের দাবি, দফায় দফায় জেরার পর একথা স্বীকার করেছেন সই জাল কাণ্ডে ধৃত জোনাকি বসু। বাগুইআটির দেশবন্ধুনগরে তার বাড়ির পাশের সাইবার ক্যাফেতে বসেই  দুজনের জাল সই করা চিঠি তৈরি করেছিলেন জোনাকি। এরপর তা পাঠিয়ে দিয়েছিলেন ধৃত প্রমোটার রাজীব ঘোষের কাছে। রাজীব সেই চিঠি নিয়ে মেয়র সব্যসাচী দত্তের কাছে গেলে প্রথমে তা  জমাও নেওয়া হয়। পরে সন্দেহ হওয়ায় মুখ্যমন্ত্রীর কাছে গিয়ে খোঁজখবর করতেই বেরিয়ে আসে আসল ঘটনা।